|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 10** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Картографски знаци и методе представљања рељефа на карти | | | |
| Тип часа: | Обрада | | | |
| Циљ часа: | * Оспособљавање ученика да читају географску карту | | | |
| Очекивани исходи: | Ученици ће бити у стању да:   * Именују картографске знакове и симболе на географској карти; * Утврде изглед рељефа на основу метода којим је исти представљен; * Објасне методе представљања рељефа на картама. | | | |
| Облик рада: | Фронтални, индивидуални | | | |
| Наставне методе: | Дијалошка метода, демонстративна, илустративни | | | |
| Наставна средства: | Уџбеник, табла, атлас, компјутер | | | |
| Међупредметне компете  ције | Компетенција за учење, комуникација, компетенција за решавaње проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник проверава домаћи задатак са ученицима и даје додатна објашњења уколико је било неких потешкоћа приликом израде истог. * Користећи знања ученика из природе и друштва о бојама којима се представља рељеф на картама наставник уводи ученике у нову наставну јединицу.   **Главни део (30 минута):**   * Наставник задаје ученицима да отворе уџбеник на страни 22. Дели их у три групе. Прва група треба да погледа примере линијских знакова и да уз помоћ уџбеника закључи шта ти знакови представљају и зашто се тако зову. Друга група има задатак да проучи ванразмерне знакове, а трећа контурне. Групе износе своја запажања, тако што представник групе записује на табли. (наставник прати и допуњује уколико су ученици нешто пропустили или им је нешто нејасно). Очекивана запажања су :   + Прва група: - линијски знаци: представљени су у виду линија, представљају државне границе, реке, саобраћајнице сл.   + Друга група: - контурни знаци: контуре знака прате стварни облик објекта из природе, овим знацима се може представљати распростирање живог света, стена, типова земљишта.   + Трећа група – ванразмерни знаци : својим изгледом подсећају на објекат који приказују, представљају и природногеографске (пећине, бање) и друштвеногеографске објекте (манастире, споменике) * Наставник упознаје ученике са методама представљања рељефа на картама: метод боја (учили су у нижим разредима), метод изохипси, изобата, шрафа и сенчења. Наставник ученицима дели топографске карте и скреће им пажњу да погледају затворене криве линије које виде на њима и објашњава да оне повезују места са истом надморском висином. * Наставник поставља питања:   - Да ли се линије налазе на истом растојању? *(Не, између неких је размак већи, а између* *неких је мањи.)*;  - Да ли поред њих уочавате неке бројеве *(Да)*;  - Шта мислите да ти бројеви представљају? *(Надморску висину)*   * Наставник задаје ученицима да на картама заокруже делове са већим нагибом терена. * Затим, наставник исто ради и са примером изобата на карти водених површина, или показује ученицима изобате у уџбенику на страни 23. * Ученици се упознају и са методом сенчења тако што наставник објашњава да се терени са већим нагибом приказују тамнијом сенком. Ученици у свескама цртају планину сенче је на правилан начин.   **Завршни део (5 минута):**  Ученици у немој карти Европе представљају рељеф методом боја (уз коришћење атласа).    ***Домаћи задатак:*** Ученици раде задатке у делу ***Хоћу да знам, зато сам/а резимирам! –* страна 24** у уџбенику.  \***Ученици који слабије напредују**: Ученици имају исти задатак као и други ученици само што су њима обојене планине, а они треба да обоје низије. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |