|  |  |  |  |  |
| --- | --- | --- | --- | --- |
| УПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 13** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Оријентација у простору | | | |
| Тип часа: | Обрада | | | |
| Циљ часа: | * Усвајање знања о оријентисању у природи и оријентацији карте | | | |
| Очекивани исходи: | Ученици ће бити у стању да:   * утврде стране света на основу објеката у природи, * одреде стране света уз помоћ компаса. | | | |
| Облик рада: | Фронтални, индивидуални | | | |
| Наставне методе: | Дијалошка метода, демонстративна, илустративна | | | |
| Наставна средства: | Компас, карте , лењир, наставни листић | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник ученике уводи у нову наставну јединицу помоћу знања која су ученици стекли на часовима природе и друштва у нижим разредима. Дели ученицима наставне листиће (у прилогу).   **Главни део (30 минута):**   * Ученици имају задатак да у тексту који се налази на наставном листићу подвуку речи /објекте помоћу којих се можемо оријентисати у природи. Текст лепе у свеске, а један ученик чита подвучене речи док други проверавају своје одговоре и допуњују ако има потребе.   ***Решење:***  Моја кућа се налази у близини шуме. Често одлазим тамо да се играм. Понесем ранац и у њему све што ми је потребно. Ту се могу наћи вода, сендвич, *телефон,* канап , *компас* и понека грицкалица. Једног дана сам чуо да из шуме допире необичан звук. Отишао сам да видим о чему се ради. Тамо сам затекао велике машине које су секле дрвеће. Била су то стара стабла пуна *маховине*. Било је тужно гледати како стабла падају и остају само пањеви. *Годови* сведоче о старости тих стабала којих више нема. *Сунце* је јако грејало, а није било *крошњи* да ме заштите. Тужан сам у шуми дочекао да падне мрак. *Звезде* су се јасно виделе као да су желеле да ми осветле пут.   * Један ученик на табли исписује главне стране света, а наставник поред њих исписује ознаке на енглеском језику. * Ученици имају задатак да на **страни 29** у уџбенику пронађу пасус у ком се помиње компас . Затим, да га прочитају и открију како компас функционише. Цртају компас у својим свескама који се налази на страни 29 у уџбенику. * Ученици се деле у групе у зависности од броја компаса у одељењу. Наставник показује како се одређују стране света уз помоћ компаса. Затим, ученици вежбају у мањим групама. * Ученици се упознају и са ГПС системом и његовим предностима. Ученици наводе примере из живота у којима су се сусрели са савременим системима за навигацију. * Наставник објашњава како се карта оријентише помоћу компаса. Наставник дели топографске карте и ученици вежбају у мањим групама. * Наставник дели ученике у три групе. Ученици седају у круг. Наставник одреди ученика који почиње игру и даје му папир на ком се налази једна реченица. Првој групи даје папир са реченицом „Изгубио/ла сам се у шуми“, другој групи даје папир са реченицом „Изгубио/ла сам се у граду“, а трећој групи „Изгубио/сам се у планини ноћу“. Сваки ученик додаје по једну реченицу (која има везе са претходном и односи се на оријентацију у простору) и предаје папир другу/другарици са своје десне стране. Када папир поново дође до ученика који је написао прву реченицу игра је готова. Ученици читају радове, а наставник оцењује најбоље и бележи у педагошку документацију.   **Завршни део (5 минута):**   * Наставник задаје задатке ***Хоћу да знам, зато сам/а резимирам! –* страна 31** у уџбенику и најављује писмену проверу за следећи час.   **Домаћи задатак:** Ученици имају задатак да ураде тест ***Провери шта си научип/ла –* страна 32 и 33**у уџбенику.  \***Ученици који слабије напредују**: Ученици имају задатак да у свесци нацртају објекте помоћу којих се могу оријентисати у природи. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

Моја кућа се налази у близини шуме. Често одлазим тамо да се играм. Понесем ранац и у њему све што ми је потребно. Ту се могу наћи вода, сендвич, телефон, канап, компас и понека грицкалица. Једног дана сам чуо да из шуме допире необичан звук. Отишао сам да видим о чему се ради. Тамо сам затекао велике машине које су секле дрвеће. Била су то стара стабла пуна маховине. Било је тужно гледати како стабла падају и остају само пањеви. Годови сведоче о старости тих стабала којих више нема. Сунце је јако грејало, а није било крошњи да ме заштите. Тужан сам у шуми дочекао да падне мрак. Звезде су се јасно виделе као да су желеле да ми осветле пут.

✂

Моја кућа се налази у близини шуме. Често одлазим тамо да се играм. Понесем ранац и у њему све што ми је потребно. Ту се могу наћи вода, сендвич, телефон, канап, компас и понека грицкалица. Једног дана сам чуо да из шуме допире необичан звук. Отишао сам да видим о чему се ради. Тамо сам затекао велике машине које су секле дрвеће. Била су то стара стабла пуна маховине. Било је тужно гледати како стабла падају и остају само пањеви. Годови сведоче о старости тих стабала којих више нема. Сунце је јако грејало, а није било крошњи да ме заштите. Тужан сам у шуми дочекао да падне мрак. Звезде су се јасно виделе као да су желеле да ми осветле пут.

✂

Моја кућа се налази у близини шуме. Често одлазим тамо да се играм. Понесем ранац и у њему све што ми је потребно. Ту се могу наћи вода, сендвич, телефон, канап, компас и понека грицкалица. Једног дана сам чуо да из шуме допире необичан звук. Отишао сам да видим о чему се ради. Тамо сам затекао велике машине које су секле дрвеће. Била су то стара стабла пуна маховине. Било је тужно гледати како стабла падају и остају само пањеви. Годови сведоче о старости тих стабала којих више нема. Сунце је јако грејало, а није било крошњи да ме заштите. Тужан сам у шуми дочекао да падне мрак. Звезде су се јасно виделе као да су желеле да ми осветле пут.