|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**:** | | ДАТУМ**:** |
| Наставна тема: | Становништво | | | |
| Наставна јединица: | Број и распоред становништва на Земљи | | | |
| Тип часа: | Oбрада | | | |
| Циљ часа: | * Упознавање ученика са распоредом становништва на Земљи у зависности од природних услова | | | |
| Очекивани исходи: | Ученици ће бити у стању да:   * доведу у везу распоред становништва са природним условима; * утврде области са највећом густином насељености. | | | |
| Облик рада: | Фронтални, индивидуални | | | |
| Наставне методе: | Дијалошка метода, демонстративна, илустративна | | | |
| Наставна средства: | Уџбеник, карта света , компјутер | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник задаје ученицима да отворе **страну 39** у уџбенику и погледају графикон који приказује пораст броја становника на Земљи. Поставља питање ученицима : * Како се мењао број становника на Земљи од 1960. – 2016. године? *(број становника се повећавао)*   **Главни део (30 минута):**   * Наставник на табли исписује појмове ***екумена*** и ***анекумена***. Задаје ученицима да отворе уџбеник на **страни 39** и погледају фотографије. Поставља ученицима питања: * Какви предели су приказани на фотографијама? *(високопланински предео, пустиња, поларна област)* * По чему се приказани предели разликују? *(по клими и рељефу)* * Да ли је у тим пределима могућ живот? *(није )* * Због чега није? *(због неповољних услова за живот)* * Који услови су основни за живот људи? *(рељеф и клима)*   Након добијених одговора наставник подвлачи реч **анекумена** на табли уз образложење да се предели приказани на фотографијама управо тако зову.   * Наставник поставља нова питања ученицима: * Које пределе је насељавао првобитни човек? *(пределе око река)* * Које области су повољне за живот људи? *(низије , области са благом климом)* * Због чега се области у којима људи живе шире, а области које су неповољне за живот смањују? *(човек својим радом мења природну средину)* * Након добијених одговора наставник подвлачи реч **екумена** на табли уз образложење да се предели приказани на фотографијама, које ученици виде приказане преко пројектора, управо тако зову (фотографије у прилогу 1). * Ученици у свескама записују да су природни услови у прошлости одређивали које области су екумена, а које анекумена. Затим, наставник приказује делове света које нису повољне за живот, али их је човек преобратио у повољне ( Лас Вегас, прилог 2). * Ученици се подстичу на размишљање како и због чега неке области које нису погодне за живот то постају . * Ученици имају задатак да анализирају графикон на страни 40 који приказује број становника по континентима. Затим, да у свеску напишу континенте редом по броју становника почевши од континента који има највећи број становника. * Наставник поставља ученицима питања: * Да ли мислите да, у појединим деловима света, постоји проблем пренасељености?*(Да, постоји)* * Погледајте карту на страни 41 па ми реците које области на свету су најгушће насељене? *(Јужна и Југоисточна Азија, Европа, Средња Америка, Западна и Источна Африка)* * Због чега су баш те области најгушће насељене по вашем мишљењу? *(због повољних природних и друштвених услова)* * Ученици у свеску записују формулу по којој се израчунава густина насељености одређене територије. Затим наставник ученицима приказује путем пројектора фотографије области које су пренасељене како би видели проблеме који произилазе из тога (прилог 3).   **Завршни део (5 минута):**   * Наставник проверава да ли ученици имају питања у вези лекције и задаје ученицима да ураде задатке ***Хоћу да знам, зато сам/а резимирам!*** – страна **43** у уџбенику!   ***Домаћи задатак:*** Ученици имају задатак да прочитају и ураде на страни 41- ***Геокутак: Проучи , па закључи!***  \***Ученици који слабије напредују**: Ученици имају задатак да у свесци цртежом представе области које су екумена, а које анекумена ( низије, пустиње, високе планине, поларне области). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**



**Прилог 2**



НЕКАД



САДА

**Прилог 3**





