|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 51** | | ОДЕЉЕЊЕ**:** | | ДАТУМ**:** |
| Наставна тема: | Држава и интеграциони процеси | | | |
| Наставна јединица: | Појам и функција државних граница | | | |
| Тип часа: | Обрада | | | |
| Циљ часа: | * Упознавање ученика са појмом и функцијом државних граница | | | |
| Очекивани исходи: | Ученици ће бити у стању да:   * дефинишу појам државне границе; * наведу врсте државних граница; * објасне различите функције државних граница. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка , демонстративна, илустративна | | | |
| Наставна средства: | Уџбеник, карта света, карта Европе | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник приказује ученицима карту Србије и поставља питање : * Шта представља ова црвена линија која окружује нашу земљу? *(То је граница);* * У које елементе карте смо убројали границе? *(У друштвеногеографске елементе).*   **Главни део (30 минута):**   * Наставник на табли исписује – ДРЖАВНА ГРАНИЦА и од ученика тражи да кажу како би објаснили шта тај појам значи. Наставник на табли записује одговоре који остају исписани до краја часа. Када ученици дају своје одговоре наставник допуњује уколико нису рекли све што је потребно, да је то линија која одваја две територије, да се одређује међународним уговором и да се односи на Земљину површину, 5-6 км испод и око 20 км у ваздуху. * Наставник показује границу Србије према Румунији и према Бугарској. Поставља питање ученицима: * Које облике рељефа можете уочити на граници према Румунији? *(То је Панонска низија и Дунав);* * Које облике рељефа можете уочити на граници према Бугарској? *(То је планина).* * Наставник истиче да границе могу бити природне и вештачке. Природне су када је граница одређена неким природним објектом (планином, реком, језером, морем), а вештачке су политичке. * Наставник поставља питање: * Да ли је граница према Румунији природна или вештачка? *(Граница према Румунији је делом вештачка, а делом природна);* * Да ли је граница према Бугарској природна или вештачка? *(Граница према Бугарској је природна).* * Наставник упућује ученике да погледају карту на страни 137 у уџбенику која приказује геометријски праве границе у северној Африци . Ученици имају задатак да отворе страну у атласу која приказује северну Африку и утврде да ли су те границе природне или вештачке. * Када ученици утврде да су вештачке наставник даје објашњење да су оне настале као договор колонијалних сила у периоду колонијалних освајања. * Наставник поставља питање ученицима : * Шта је народ ? *(То је историјски формирана група људи који имају исту територију, језик и културу);* * Са којом земљом се граничимо на северу? *(Са Мађарском);* * Да ли на северу наше земље, у близини наше границе према Мађарској живе само Срби или има представника и других народа? *(Има и Мађара);* * Да ли у близини наше границе са Румунијом живе само Срби или има и других народа *(Има и Румуна).* * Наставник истиче да су такве границе ***неетничке*** за ралику од ***етничких*** које раздвајају два народа. * Наставник поставља питање ученицима: * Да ли сте некад путовали ван наше земље? *(Да);* * Како се зове место на ком показујете пасоше ? *(То су гранични прелази)* * Наставник упућује ученике да погледају карту на страни 138 у уџбенику. На њој су приказане земље које се налазе у Шенгенском простору. Наставник објашњава да су то државе које су су се договориле да дозволе слободно кретање људи, робе и новца и да се такве границе се зову ***потпуно*** ***отворене границе.*** Границе могу бити и ***делимично отворене*** када су односи међу суседним земљама добри и оне сарађују на многим пољима. Граница може бити и ***затворена*** кад се држава изоловала.   **Завршни део (5 минута):**   * Ученици имају задатак да у немој карти обоје Шенгенски простор и забележе које државе се налазе у њему.   **Домаћи задатак**: Ученици имају задатак да ураде ***Хоћу да знам зато сам/а резимирам!*** - страна **139** у уџбенику.  \*Ученици који слабије напредују: Ученици имају задатак да у свеску запишу са којим се земљама граничи Србија уз коришћење карте из атласа. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |